ΑΠΌΦΑΣΗ ΤΟΥ ΣΥΜΒΟΥΛΊΟΥ της 7ης Μαΐου 2007 για το διορισμό στην Επιτροπή των Περιφερειών ενός αναπληρωματικού μέλους από την Αυστρία (2007/351/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της αυστριακής κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2006 έως τις 25 Ιανουαρίου 2010 (1). (2) Έχει κενωθεί μία θέση αναπληρωματικού μέλους της Επιτροπής των Περιφερειών, συνεπεία της λήξης της θητείας του κ. Andreas SCHIEDER, ΑΠΟΦΑΣΙΖΕΙ: Άρθρο 1 Η κα Elisabeth VITOUCH, Gemeinderätin der Stadt Wien, διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Andreas SCHIEDER, για το υπόλοιπο της θητείας, δηλαδή έως τις 25 Ιανουαρίου 2010. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Βρυξέλλες, 7 Μαΐου 2007.

[Source: multi_eurlex | Tokens: 937]